Νίκος Λογοθέτης

Ο Νίκος Λογοθέτης είναι Έλληνας βιολόγος και νευροεπιστήμων, γεννημένος στην Κωνσταντινούπολη το 1950. Είναι διευθυντής του τμήματος «Φυσιολογίας των Γνωσιακών Διαδικασιών» στο Ινστιτούτο Βιολογικής Κυβερνητικής Max Planck, που βρίσκεται στην πόλη Τύμπιγκεν της Γερμανίας. Είναι απόφοιτος του τμήματος Μαθηματικών του Καποδιστριακού Πανεπιστημίου και του τμήματος Βιολογίας του Αριστοτέλειου Πανεπιστημίου. Έλαβε το διδακτορικό του στην ανθρώπινη νευροβιολογία από το Ludwig-Maximilians University του Μονάχου. Εργάστηκε στο Τμήμα Εγκεφάλου και Γνωσιακών Επιστημών του M.I.T. και Baylor College of Medicine. Από το 1997 εργάζεται στο Ινστιτούτο Βιολογικής Κυβερνητικής Max Planck και σήμερα είναι διευθυντής του Τμήματος Φυσιολογίας των Γνωστικών Διαδικασιών. Η δουλειά του αφορά ένα μεγάλο εύρος νευροεπιστημονικών ζητημάτων, και είναι κυρίως γνωστός για της μελέτες που αφορούν τη σχέση του σήματος BOLD της Λειτουργικής Απεικόνισης Μαγνητικού Συντονισμού με τα τοπικά πεδία που καταγράφονται κοντά σε νευρωνες (Local Field Potentials, LFPs). Το 2003 παρέλαβε το βραβείο Βιοϊατρικής Louis-Jeantet (Λουί-Ζαντέ). Ο Νίκος Λογοθέτης ήταν επίσης από τα ιδρυτικά μέλη του ελληνικού ροκ συγκροτήματος Πελόμα Μποκιού, όπου έπαιζε πλήκτρα.

 Σύμφωνα με τον Λογοθέτη, για την κατανόηση ενός συστήματος είναι απαραίτητη η περιγραφή του σε όλα τα επίπεδα. Ως αποτέλεσμα, η ενδοφλοιώδης καταγραφή κυττάρων καθώς και μοντελοποίηση και απεικόνιση διεξάγεται σε όλα τα επίπεδα στο τμήμα του. Εκτός από την λειτουργική απεικόνιση μαγνητικού συντονισμού, χρησιμοποιεί επίσης την «in vivo» φασματοσκοπία και η ομάδα εργασίας του ερευνά έξυπνους παράγοντες αντίθεσης (SCA) προκειμένου να καταστήσει την λειτουργική απεικόνιση χρήσιμη για επιδράσεις εκτός από αιμοδυναμική απόκριση. Ο Λογοθέτης έχει κάνει σημαντικές ανακαλύψεις, όπως η ανακάλυψη ότι η εξαρτώμενη από το επίπεδο οξυγόνου του αίματος (BOLD) απόκριση συνδέεται με την εγκεφαλική δραστηριότητα σε νευρωνικό επίπεδο. Αυτά τα ευρήματα είναι απαραίτητα για τη σωστή ερμηνεία των μετρήσεων με λειτουργική απεικόνιση μαγνητικού συντονισμού (fMRI). Logothetis, N. K.; Guggenberger, Heinz; Peled, Sharon; Pauls, Jon (1999). «Functional imaging of the monkey brain». Nature Neuroscience 2 (6): 555–562. doi:10.1038/9210. PMID 10448221. Logothetis, N. K.; Sheinberg, D. L. (1996). «Visual object recognition». Annual Review of Neuroscience 19: 577–621. doi:10.1146/annurev.ne.19.030196.003045. PMID 8833455. https://archive.org/details/sim_annual-review-of-neuroscience_1996_19/page/577. Blake, Randolph; Logothetis, N. K. (2001). «Visual competition». Nature Reviews Neuroscience 3 (1): 1–11. doi:10.1038/nrn701. PMID 11823801. Logothetis, N. K.; Pauls, Jon; Auguth, M.; Trinath, T.; Oeltermann, A. (July 2001). «A neurophysiological investigation of the basis of the BOLD signal in fMRI». Nature 412 (6843): 150–157. doi:10.1038/35084005. PMID 11449264. Bibcode: 2001Natur.412..150L. Logothetis, N. K. (2002). «The neural basis of the blood–oxygen–level–dependent functional magnetic resonance imaging signal». Philosophical Transactions of the Royal Society B 357 (1424): 1003–1037. doi:10.1098/rstb.2002.1114. PMID 12217171. Logothetis, N. K. (2003). «The underpinnings of the BOLD functional magnetic resonance imaging signal». Journal of Neuroscience 23 (10): 3963–3971. doi:10.1523/JNEUROSCI.23-10-03963.2003. PMID 12764080. Logothetis, N. K.; Pfeuffer, Josef (2004). «On the nature of the BOLD fMRI contrast mechanism». Magnetic Resonance Imaging 22 (10): 1517–1531. doi:10.1016/j.mri.2004.10.018. PMID 15707801. Logothetis, N. K.; Wandell, Brian A. (2004). «Interpreting the BOLD signal». Annual Review of Physiology 66: 735–769. doi:10.1146/annurev.physiol.66.082602.092845. PMID 14977420. https://archive.org/details/sim_annual-review-of-physiology_2004_66/page/735. Logothetis, N. K. (2008). «What we can do and what we cannot do with fMRI». Nature 453 (7197): 869–878. doi:10.1038/nature06976. PMID 18548064. Bibcode: 2008Natur.453..869L.